
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1858 

13 Σεπτεμβρίου 2007 


ΑΠΟΦΑΣΕΙ Σ 

Αριθμ. 2/54310/0025 

Παροχή της εγγύησης του Ελληνικού Δημοσίου προς 
τις Τράπεζες για τις ρυθμίσεις οφειλών και τη χο¬ 
ρήγηση κεφαλαίων κίνησης των επιχειρήσεων και 
επαγγελματιών, που είναι εγκατεστημένες και λει¬ 
τουργούν στους Νομούς Μεσσηνίας, Ηλείας, Αρκα¬ 
δίας, Λακωνίας, Εύβοιας και στην περιοχή Αιγιαλεί- 
ας του Νομού Αχαΐας, οι οποίοι Νομοί επλήγησαν 
από τις πυρκαγιές του έτους 2007. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του ν. 2322/12.7.1995 (ΦΕΚ 
143/12.7.1995) «Παροχή της εγγύησης του Ελληνικού Δημο¬ 
σίου για τη χορήγηση δανείων και πιστώσεων και άλλες 
διατάξεις». 

2. Την υπ αριθμ. 37930/ΔΙΟΕ1624 (ΦΕΚ Β' 1432/14.10.2005) 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ 204/13.2.2006 τ. Β') όμοια. 

3. Την υπ’ αριθμ. 36579/Β.1666/27.8.2007 απόφαση του 
Υπουργού Οικονομίας και Οικονομικών «Δάνεια για κε¬ 
φάλαια κίνησης και λοιπές Πιστωτικές διευκολύνσεις σε 
επιχειρήσεις και Επαγγελματίες που επλήγησαν από τις 
πυρκαγιές του έτους 2007 στους Νομούς Μεσσηνίας, 
Ηλείας, Αρκαδίας, Λακωνίας, Εύβοιας καθώς και στην 
περιοχή Αιγιαλείας του Νομού Αχαΐας». 

4. Την υπ’ αριθμ. 38600/Β.1750/5.9.2007 απόφαση του 
Υπουργού Οικονομίας και Οικονομικών με την οποία 
τροποποιείται η υπ'αριθμ. 36579/Β.1666/27.8.2007 υπουρ¬ 
γική απόφαση. 

5. Την ανακοίνωση της Ευρωπαϊκής Επιτροπής για 
την εφαρμογή των άρθρων 87 και 88 της Συνθήκης 
Ε.Κ. στις κρατικές ενισχύσεις με τη μορφή εγγυήσεων 
(2000/071/07). 

6. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθ. 37/12.9.2007) με 
την οποία παρασχέθηκε η σύμφωνη γνώμη της στον Υφυ¬ 
πουργό Οικονομίας και Οικονομικών για την παροχή της 
εγγύησης του Ελληνικού Δημοσίου για χορήγηση δανείων 
για κεφάλαια κίνησης και ρυθμίσεις οφειλών προερχομέ- 


νων από δάνεια που έχουν χορηγηθεί στις επιχειρήσεις 
που είναι εγκατεστημένες και λειτουργούν στους Νομούς 
Μεσσηνίας, Ηλείας, Αρκαδίας, Λακωνίας, Εύβοιας και την 
περιοχή Αιγιαλείας του Νομού Αχαΐας, οι οποίοι επλήγη¬ 
σαν από τις πυρκαγιές του έτους 2007, αποφασίζουμε: 

1) Παρέχεται η εγγύηση του Ελληνικού Δημοσίου, σε 
ποσοστό 80%, για τη ρύθμιση των μέχρι 25.8.2007 ληξι¬ 
πρόθεσμων και μη οφειλών που προέρχονται από δάνεια 
που έχουν χορηγηθεί από τα Πιστωτικά Ιδρύματα σε 
επαγγελματίες και επιχειρήσεις που είναι εγκατεστη¬ 
μένες και λειτουργούν, ανεξάρτητα από την έδρα της 
επιχείρησης, στους Νομούς Μεσσηνίας, Ηλείας, Αρκα¬ 
δίας, Λακωνίας, Εύβοιας και στην περιοχή Αιγιαλείας 
του Νομού Αχαΐας, οι οποίοι νομοί επλήγησαν από 
πυρκαγιές κατά τη διάρκεια του έτους 2007, σε ένα 
νέο δάνειο, το οποίο θα εξοφληθεί σε ίσες εξαμηνιαί¬ 
ες χρεολυτικές ή τοκοχρεολυτικές δόσεις, με περίοδο 
χάριτος από 25.8.2007 μέχρι 31.12.2009. Η συνολική δι¬ 
άρκεια του δανείου της ρύθμισης ορίζεται σε δέκα (10) 
χρόνια συμπεριλαμβανομένης και της περιόδου χάριτος. 
Η πρώτη δόση του εν λόγω δανείου θα καταβληθεί την 
30.6.2010. 

Το επιτόκιο του δανείου της ρύθμισης επιδοτείται και 
ορίζεται σύμφωνα με τους όρους της απόφασης του 
Υπουργού Οικονομίας και Οικονομικών με αριθ. 36579/ 
Β.1666/27.8.2007. 

Η εγγύηση του Ελληνικού Δημοσίου θα ισχύει για το 
80% των ρυθμιζόμενων οφειλών και των αναλογούντων 
σ’ αυτές τόκων και μέχρι του ποσού των € 20 . 000 . 000,00 
ανά επιχείρηση. 

Η εγγύηση του Ελληνικού Δημοσίου θα παρέχεται 
και για τις εμπορικές επιχειρήσεις, εγγεγραμμένα μέλη 
των επιμελητηρίων, και για τους επαγγελματίες των ως 
άνω Νομών, των οποίων οι προς ρύθμιση οφειλές δεν 
υπερβαίνουν το ποσό των € 100 . 000 , 00 . 

Οι τόκοι της περιόδου χάριτος κεφαλαιοποιούνται την 
31.12.2009, ενώ η πρώτη δόση του εν λόγω δανείου θα 
καταβληθεί την 30.6.2010. 

Σε περίπτωση μη καταβολής τριών συνεχόμενων 
χρεολυτικών δόσεων με τους αναλογούντες τόκους 
ή τριών τοκοχρεολυτικών δόσεων που προκύπτουν 
από την ανωτέρω ρύθμιση θα καθίσταται ολόκληρο 
το ποσό των ρυθμιζόμενων οφειλών ληξιπρόθεσμο και 
απαιτητό. Οι Τράπεζες, προκειμένου να εξοφληθούν 
από το Δημόσιο, οι εγγυημένες απαιτήσεις τους, θα 

πρέπει αφού περάσει ένα τρίμηνο από τη λήξη της 
τρίτης δόσης, να υποβάλουν τα δικαιολογητικά που 
ορίζονται στην υπ’ αριθμ. 2/478/0025/4.1.2006 (ΦΕΚ16/ 
τ.Β/13.1.2006) απόφαση του Υπουργού Οικονομίας και 
Οικονομικών. 

2) Παρέχεται η εγγύηση του Ελληνικού Δημοσίου, σε 
ποσοστό 80%, για χορήγηση δανείων για κεφάλαια κί¬ 
νησης, πενταετούς διάρκειας συμπεριλαμβανομένης και 
της περιόδου χάριτος, σε επαγγελματίες και επιχειρήσεις 
που είναι εγκατεστημένες και λειτουργούν, ανεξάρτητα 
από την έδρα της επιχείρησης, στους Νομούς Μεσσηνίας, 
Ηλείας, Αρκαδίας, Λακωνίας, Εύβοιας και στην περιοχή 
Αιγιαλείας του Νομού Αχαίας, οι οποίες επλήγησαν από 
πυρκαγιές κατά τη διάρκεια του έτους 2007. 

Το επιτόκιο των ανωτέρω δανείων επιδοτείται και 
ορίζεται σύμφωνα με τους όρους της απόφασης του 
Υπουργού Οικονομίας και Οικονομικών με αριθμ. 36579/ 
Β.1666/27.8.2007. 

Τα εν λόγω δάνεια θα χορηγούνται σε όλες τις επι¬ 
χειρήσεις των ως άνω Νομών κατ’ ανώτατο ύψος μέχρι 
35% του κύκλου εργασιών της επιχείρησης κατά το 
έτος 2006 και με ανώτατο ύψος δανείου τα € 90.000,00 
ανά επιχείρηση. Ο κύκλος εργασιών των επιχειρήσεων 
που δεν πραγματοποίησαν πωλήσεις κατά το προηγού¬ 
μενο έτος 2006 ή έκαναν έναρξη των εργασιών τους 
από 1.1.2007 έως 27.8.2007 θα προσδιοριστεί από τις 
αγορές που πραγματοποίησαν κατά το πρώτο εξάμηνο 
της λειτουργίας τους το έτος 2007 επί δύο (2) και το 
ποσό θα προκύψει αφού υπολογιστεί μικτός συντελε¬ 
στής κέρδους 45%. 

Τα ως άνω δάνεια θα εξοφλούνται σε ισόποσες εξα¬ 
μηνιαίες τοκοχρεολυτικές δόσεις, με περίοδο χάριτος 
για το κεφάλαιο από την ημέρα της εκταμίευσης ως την 
31.12.2009. Η πρώτη δόση θα καταβληθεί την 30.6.2010. 
Το μη επιδοτούμενο μέρος των τόκων της περιόδου 
χάριτος θα καταβάλλεται από τις επιχειρήσεις. 

Τα εν λόγω δάνεια θα χορηγηθούν μέσω μίας νέας 
αυτοτελούς δανειακής σύμβασης. 

Για τα ανωτέρω δάνεια θα παρασχεθεί η εγγύηση 
του Ελληνικού Δημοσίου για το 80% του κεφαλαίου και 
των αναλογούντων τόκων της περιόδου χάριτος και της 
κανονικής περιόδου για όλες τις επιχειρήσεις. 

Σε περίπτωση μη καταβολής τριών συνεχόμενων 
χρεολυτικών δόσεων με τους αναλογούντες τόκους ή 
τριών τοκοχρεολυτικών δόσεων που προκύπτουν από 
την ανωτέρω ρύθμιση θα καθίσταται ολόκληρο το ποσό 
των ρυθμιζόμενων οφειλών ληξιπρόθεσμο και απαιτητό. 
Οι Τράπεζες, προκειμένου να εξοφληθούν από το Δη¬ 
μόσιο, οι εγγυημένες απαιτήσεις τους, θα πρέπει αφού 
περάσει ένα τρίμηνο από τη λήξη της τρίτης δόσης, να 
υποβάλουν τα δικαιολογητικά που ορίζονται στην υπ’ 
αριθμ. 2/478/0025/4.1.2006 (ΦΕΚ16/τ.Β/13.1.2006) απόφαση 
του Υπουργού Οικονομίας και Οικονομικών. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μη¬ 
νών για τον οποίο το Δημόσιο καλύπτει με την εγγύησή 
του τους τόκους υπερημερίας, την είσπραξη από τους 
πρωτοφειλέτες των ληξιπρόθεσμων εγγυημένων από 
το Δημόσιο δόσεων με την ίδια επιμέλεια που δείχνουν 
και για τα δάνεια που χορηγούν χωρίς την εγγύηση 
του Δημοσίου. 

Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεων 


των Τραπεζών, που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
(συμβατικούς και υπερημερίας μέχρι ενός τριμήνου) και 
τέλος, τα έξοδα επίδοσης της αναγγελίας κλεισίματος 
λογαριασμού. 

Απαιτούμενα Δικαιολογητικά: 

Α) Οι επιχειρήσεις και οι επαγγελματίες, των ως άνω 
Νομών, θα υποβάλλουν τις σχετικές αιτήσεις τους στην 
25η Δ/νση του Γ.Λ.Κ. - Τμήμα Δ', συνυποβάλλοντας υπο¬ 
χρεωτικά τα κάτωθι δικαιολογητικά: 

ί) Τις δημοσιευθείσες Λογιστικές Καταστάσεις της 
επιχείρησης του έτους 2006 (όσες επιχειρήσεις τη¬ 
ρούν βιβλία β'κατηγορίας θα υποβάλλουν το έντυπο 
Ε3 του οικονομικού έτους 2007). Οι επιχειρήσεις που 
δεν πραγματοποίησαν πωλήσεις το έτος 2006 ή έκαναν 
έναρξη των εργασιών τους από 1.1.2007 έως 31.8.2007 
θα υποβάλλουν τις περιοδικές δηλώσεις Φ.Π.Α. των δύο 
πρώτων τριμήνων του έτους 2007. 

μ) Συμπληρωμένο και υπογεγραμμένο το ειδικό έντυ¬ 
πο του Γ.Λ.Κ. «για την αξιολόγηση της βιωσιμότητας των 
επιχειρήσεων που αιτούνται την παροχή της εγγύησης 
του Ελληνικού Δημοσίου», το οποίο είναι αναρτημένο 
στην ιστοσελίδα του Γ.Λ.Κ. (νννννν.πιοί-ρΙΙκ.ρΓ). 

ίϋ) Βεβαιώσεις από τις Τράπεζες, στις οποίες θα παρου¬ 
σιάζονται αναλυτικά οι προς ρύθμιση οφειλές, με υπόλοιπα 
25.8.2007, της επιχείρησης προς αυτές. (Η υποχρέωση αυτή 
ισχύει μόνο για τις επιχειρήσεις που αιτούνται ρύθμιση 
των οφειλών τους προς τα Πιστωτικά Ιδρύματα). 

ίν) Πιστοποιητικό εγγραφής στο Επιμελητήριο του 
Νομού, στον οποίο είναι εγκατεστημένη η επιχείρη¬ 
ση (οι Κτηνοτροφικές επιχειρήσεις θα προσκομίσουν 
βεβαίωση έναρξη επιτηδεύματος από την οικεία 
Δ.Ο.Υ.). 

ν) Μελέτη βιωσιμότητας συνοδευόμενη με τις προ- 
τεινόμενες εμπράγματες εξασφαλίσεις (μόνο για όσες 
επιχειρήσεις αιτούνται ρύθμιση οφειλών για ποσό με¬ 
γαλύτερο των € 100.000,00). Στην εν λόγω μελέτη θα 
πρέπει να συμπεριλαμβάνονται τα ακόλουθα: 

α) Οι συνολικές υποχρεώσεις της επιχείρησης, όπως 
αυτές θα διαμορφωθούν μετά τη ρύθμιση των οφειλών 
προς το πιστωτικό σύστημα, τους προμηθευτές της, τα 
ασφαλιστικά ταμεία, το Δημόσιο και την αγορά γενικό¬ 
τερα, καθώς και οι συμφωνίες - ρυθμίσεις αποπληρωμής 
των υποχρεώσεων αυτών. 

β) Οι δημοσιευθείσες Λογιστικές Καταστάσεις της 
επιχείρησης της τελευταίας τριετίας (όσες επιχειρήσεις 
τηρούν βιβλία β'κατηγορίας θα υποβάλλουν τα έντυπα 
Ε3 και Ε9 της τελευταίας τριετίας). 

γ) Το ταμειακό πρόγραμμα της εταιρείας για την επό¬ 
μενη τριετία (εισπράξεις -πληρωμές). 

δ) Οι προβλέψεις εσόδων και κερδών της εταιρείας 
για την επόμενη τριετία. 

ε) Τα κεφάλαια κίνησης που θα απαιτηθούν για την λει¬ 
τουργία της εταιρείας και τις πηγές άντλησής τους. 

στ) Οι υφιστάμενες εξασφαλίσεις, οι προτεινόμενες 
αναδιαρθρώσεις των υφιστάμενων εξασφαλίσεων που 
καλύπτουν τις ρυθμιζόμενες οφειλές, καθώς και οι νέες 
προτεινόμενες εμπράγματες εξασφαλίσεις για τις προς 
ρύθμιση οφειλές (μόνο εφόσον αυτές υπερβαίνουν το 
ποσό των € 100.000,00). 

Β. Οι επιχειρήσεις και οι επαγγελματίες των ως άνω 
Νομών, εφόσον επιθυμούν μόνο νέο δάνειο για κεφάλαιο 

κίνησης από τις πυρκαγιές, θα υποβάλουν τις αιτήσεις 
τους στην 25η Δ/νση του Γ.Λ.Κ. - Τμήμα Δ', συνυποβάλ¬ 
λοντας υποχρεωτικά τα κάτωθι δικαιολογητικά: 

α) Τις δημοσιευθείσες λογιστικές καταστάσεις της 
επιχείρησης της τελευταίας τριετίας (όσες επιχειρήσεις 
τηρούν βιβλία β' κατηγορίας θα υποβάλλουν τα έντυπα 
Ε3 και Ε9 της τελευταίας τριετίας). 

β) Το ταμειακό πρόγραμμα της εταιρείας για την επό¬ 
μενη τριετία (εισπράξεις - πληρωμές). 

γ) Οι προβλέψεις εσόδων και κερδών της εταιρείας 
για την επόμενη τριετία. 

δ) Πιστοποιητικό εγγραψής στο Επιμελητήριο του 
Νομού, στον οποίο είναι εγκατεστημένη η επιχείρηση 
(οι Επαγγελματίες και οι κτηνοτροφικές επιχειρήσεις 
θα προσκομίσουν βεβαίωση έναρξη επιτηδεύματος από 
την οικεία Δ.Ο.Υ.). 

ε) Συμπληρωμένο και υπογεγραμμένο το ειδικό έντυ¬ 
πο του Γ.Λ.Κ. «για την αξιολόγηση της βιωσιμότητας των 
επιχειρήσεων που αιτούνται την παροχή της εγγύησης 
του Ελληνικού Δημοσίου», το οποίο είναι αναρτημένο 
στην ιστοσελίδα του Γ.Λ.Κ. (νννννν.ηηοί-ςΙΚρΓ). 

Δεν απαιτείται να προταθούν εμπράγματες εξασφαλί¬ 
σεις για κάλυψη των νέων δανείων για κεφάλαια κίνησης 
για όλες τις κατηγορίες των επιχειρήσεων. 

Οι αιτήσεις και οι μελέτες βιωσιμότητας θα αξιολο¬ 
γούνται από το Συμβούλιο Διαχείρισης και Αξιολόγη¬ 
σης της Εγγυητικής Ευθύνης του Ελληνικού Δημοσίου 
(Αρθρο 37 του ν. 3458/2006, Φ.Ε.Κ. 94/Α78.5.2006), πριν 
την τελική έγκριση για την παροχή της εγγύησης με 
βάση τα προβλεπόμενα από την εθνική και κοινοτική 
νομοθεσία (Αρθρο 87 και 88 της συνθήκης των Ε.Κ.) σε 
συνδυασμό με τις υφιστάμενες και τις προτεινόμενες 
εξασφαλίσεις, οι οποίες θα εξασφαλίζουν πλήρως τις 
προς ρύθμιση οφειλές (όπου αυτό απαιτείται). 

Σε περίπτωση που διαπιστωθεί ότι δεν έχουν υπο¬ 
βληθεί όλα τα ως άνω δικαιολογητικά από τις επιχει¬ 
ρήσεις, οι σχετικές μελέτες βιωσιμότητάς τους δεν θα 
αξιολογούνται και θα τίθενται στο αρχείο της 25η Διεύ¬ 
θυνσης του Γενικού Λογιστηρίου του Κράτους μέχρι 
συμπληρώσεως των δικαιολογητικών. 

Ως προθεσμία υποβολής αιτήσεων (τόσο για τη ρύθ¬ 
μιση οφειλών όσο και για τα νέα κεφάλαια κίνησης) 
των ενδιαφερομένων επιχειρήσεων και επαγγελματιών 
ορίζεται η 31.12.2007. 

Οι δανείστριες Τράπεζες υποχρεούνται να υποβάλ¬ 
λουν στο Γ ενικό Λογιστήριο του Κράτους - Δ. 25-Δ': 


1. Κάθε μήνα σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

Κωδικός Τράπεζας 
Αριθμός λογαριασμού 
Υποκατάστημα 
Επώνυμο δανειολήπτη 
Όνομα δανειολήπτη 
Α.Φ.Μ δανειολήπτη 
Δ.Ο.Υ. Κωδικός 
Δ.Ο.Υ. Όνομα 

Αρχική κοινή υπουργική απόφαση 

Ημερομηνία αρχικής κοινής υπουργικής απόφασης 

Τροποποιητική κοινή υπουργική απόφαση 

Ημερομηνία τροπ/κής κοινής υπουργικής απόφασης 

Απόφαση εγγύησης 

Ημερομηνία απόφασης 

Αριθμός σύμβασης 

Ημερομηνία σύμβασης 

Εγκριθέν κεφάλαιο δανείου 

Ημερομηνία εκταμίευσης 

Ποσό εκταμίευσης 

Ποσοστό εγγυημένου δανείου 

Διάρκεια δανείου 

Συνολικός αριθμός δόσεων 

Τυχόν Ενυπόθηκη διασφάλιση 

Λοιπές ασφάλειες 

2. Κάθε τρίμηνο σε ηλεκτρονική μορφή, κατάσταση 
στην οποία να αναφέρονται τα ανεξόφλητα υπόλοιπα, 
των εν λόγω δανείων κατά κοινή υπουργική απόφαση 
και απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ.- Δ.25 -Τμ. Δ'). 

Το ύψος της δαπάνης, σε περίπτωση κατάπτωσης της 
εγγύησης του Ελληνικού Δημοσίου για τις υπό ρύθμιση 
οφειλές και τα δάνεια για νέα κεφάλαια κίνησης δεν δύ- 
ναται να προσδιορισθεί και θα καλυφθεί από τον ειδικό 
λογαριασμό εκτός Π/Υ ΘΒ1301000230000000002340396 
«Γ.Λ.Κ. Δ25 - «Κεφάλαιον Ασφαλίσεως Χρηματοδοτήσεων 
εκ Κεφαλαίων ή εγγυήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


> Η τιμή πώλησης μεμονωμένων Φ.Ε.Κ. σε μορφή οά-ΓΟΓΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 
» Η τιμή πώλησης σε μορφή οά-Γοη π/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ( ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίπΙβΓπβΙ: ΙιΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















